OpenLLM-France/wikimedia huggingface dataset:
# Selaouit gant spont hag eston

Oberennoù damheñvel pe handelvoù all zo ivez, gwelout Chilaouet gant spont hag eston.
| ◄ A-vihanik em eus pec’het | Selaouit gant spont hag eston | Selaouit, ma Jezuz (Ar Maro) ► |
* Selaouit gant spont hag eston
* Kentel ar roue Salomon :
* Skrivit-hi doun en ho spered
* Ma fell d’eoc’h beva hep pec’hed.
* Holl, emezan, rankomp mervel,
* Pa blij gant Doue hon gervel,
* Evit mont raktal dirazan,
* Da glevout hon setans gantan.
* Meur a zen a goll e ene,
* Ha ne rafe ket mar sonjfe
* Pegen berr eo ar vuhez-ma(n),
* Pegen tost an deiz diweza.
* Ar c’horf ne glask dre e natur,
* Netra nemet e blijadur ;
* Ha koulskoude prestik, hep mar,
* Ec’h ay da vreina d’an douar.
* Gant aon eta na grogfe re
* E siou fall war hoc’h ene,
* Grit d’ezan dre ar binijenn,
* Plega d’an holl lezenn gristen.
* Ar c’horf n’eo ken met eur mevel
* D’ho servija betek mervel :
* E gastizit, kuit da espern,
* Ha biken n’eot d’an ifern.
* Ar bed, ivez, a zo treitour,
* Evel eur planken war an dour,
* Fiziout ennan zo gwall risklus,
* Daoust d’e sellou flour ha c’hoarzus.
* Gaou a lavar da bep hini.
* Mont a ra betek prometi
* Eürusted, yec’hed, hir vuhez,
* D’an dud erru ’kichen o bez.
* Dastumit madou an ene
* N’hallit ket kaout kaeroc’h leve :
* Madou ar bed, holl en eur bern,
* Ne dint nemet moged ha spern.
* Eur goz linsel, pevar flanken,
* Eun dorchenn blouz dindan ho penn,
* Setu hepken ’r pez a chomo
* Ganeoc’h-c’houi goude ho maro.
* Ha pa vec’h yaouank pe vugel,
* N’it ket da gredi beva pell,
* Ar vered a zo leun a dud
* Skoet didruez ’kreiz o brud.
* Eur wech maro ha sebeliet,
* Betek ho pez c’houi ’vo douget ;
* Ho kerent eno ho lezo,
* Hak a zeuy d’ar gêr, graet o zro.
* Piou a sonjo neuze ennoc’h,
* Ha piou a bedo evidoc’h ?
* Poanit ’ta da veva ervat,
* Keit ha ma c’hellit labourat.
* Hoc’h holl oberou mat ha fall,
* Ne day ken ganeoc’h d’ar bed all ;
* Da eur ho maro ’vint pouezet
* Gant ar Barner ’n deus o gwelet.
# Setu Mamm Doue

| ◄ Jezuz, Salver an eneou (Ar Yaou-Bask) | Setu Mamm Doue (Hanter-Eost) | Dougomp hon sellou (An Hollsent) ► |
Setu Mamm Doue, Skedus ha splann ’vel al loar Gant tarz ar beure O sevel eus an douar : Pignit, Mamm Jezuz Ho mab zo ouz ho kortoz Aelez eürus Digorit ar baradoz.
Gloar d’eoc’h o Mari Gwerc’hez ha mamm da Jezuz Gloar ha meuleudi ’pad an amzer peurbadus.
Jezuz a ziskenn Diwar e dron alaouret Gant ar gurunenn Dleet d’e Vamm vinniget : « Ma Mamm, emezan. Deuit em Rouantelez, Ha ganin breman Bezit en Nenv Rouanez. »
Kerkent en Nenvou E trid an holl gant ar joa : War o zelennou An aelez zeu da gana : « Gloar d’eoc’h, O Mari, Gwerc’hez ha Mamm da Jezuz, Gloar ha meuleudi, ’Pad an amzer peurbadus. »
Kanomp, ni, ivez, En draonienn-man a c’hlac’har, Ha gant an aelez, Lavaromp war an douar : « Gloar d’eoc’h, O Mari, Gwerc’hez ha Mamm da Jezuz, Gloar ha meuleudi ’Pad an amzer peurbadus. »
Mari, Mamm dener, E-kichen ho Mab Jezuz, ’N eur mor a splannder C’houi zo breman eürus : Ni, ho pugale, Siouaz ! a zo divroet : Ra vimp hepdale En Nenv ganeoc’h unanet !
(Levr bugale Mari)
# Setu aman d’ac’h eur reglen

| ◄ Doue zo a viskoaz (Katekis dre gân) | Setu aman d’ac’h eur reglen | Setu aman d’ac’h eur reglen ► |
1. Setu aman d’ac’h eur reglen Evit bevan e gwir gristen, Evit bevan e gwir gristen.
Gwerc’hes Vari, ma zikouret,
2. Pa zihunet euz ar beure Offret ho kalon da Zoue.
3. Kenkent oc’h zavet ha gwisket Gret ho pedenou, daoulinet.
4. Klasket da gentan gloar Doue E kement a ret pad an de.
5. Na chomet morse dibreder, Re bresius eo an amzer,
6. Pelleit euz goal-gompagnunes, A laz ineou ken lies !
7. Laret raktal ma vec’h tentet : Jezus, Mari, ma zikouret !
8. Dreist an ol draou enem viret Euz ar pec’het ez oc’h techet.
9. Ho pet zonj ! ar fotou bianan A doug ember d’ar re vrasan.
10. Na laret mui leou-douet Na komjou brein ha goloet.
11. Er groaz, Jezus pa c’houzanve, Daoust d’e ol anken a dave...
12. Peb kristen a dle c’hoaz dioual Da zrouk-koms ha da zrouk-zonjal.
13. Eur vez a vefe d’ac’h dispriz Breiz-Izel, ho tud, hoc’h ilis.
14. Na guita ket eur gwir Vreton Hep na ve rannet e galon...
15. Gant tud an ti, ol war-eun-dro, Bemnos ho peden c’houi laro.
16. Neuze lennet a vouez uhel Buez ar Zent pe ’n Aviel.
17. Goulet pardon kent ho repoz Aoun na varvfec’h epad an noz.
18. Heuillet d’ar zul an ofisou, Oferen-bred ha kousperou.
19. Zantel eo ar zul war e hed, N’eo ket de an diaoul nag ar bed.
20. E zakramant ar Binijen Bep miz enem voalc’het a-gren.
21. E peb mare hag e peb stad, Pedet ar Werc’hes hon Mam vad.
22. N’ankouaët ket lagad Doue Warnoc’h digor hed ho pue.
23. Ouspen, herve lezen Jezus, Bezet Tan nesan truezus.
24. Gant an nesan euz ma refet Jezus a rei en hoc’h andret.
25. Zonjet er varn hag er maro, En if ern, en Env hon gwir vro.
26. Honnes bepret a vo reglen Neb a vevo e gwir gristen.
# Môr Breiz

| ◄ War vez eun Aelig | Môr Breiz | Bleun Ed-du ► |
* Selaouit ar môr braz, gant e vouez don garo,
* O son d’ar Vrezoned zo chomet en o bro.
* Me eo luskeller Breiz-Izel :
* Me rôas d’ei nerz ha skoazel
* Pa deuas a Vreiz-Veur amañ,
* Damdost he c’halon da rannañ ;
* Me zougas ar c’henta kavel
* Ma kouskas ennan Breiz-Izel.
* Me eo luskeller Breiz-Izel :
* Pa deu war ruilh dreist ar rec’hel
* Va lannou gwer peurgounnaret,
* Me bok d’am bro muia karet,
* Hag a gan eur zon divarvel
* D’am merc’hig koanta Breiz-Izel.
* Me eo luskeller Breiz-Izel :
* Pa vent war al listri brezel
* En dro da vaniel Frans bodet,
* Me oar rei d’he martoloded
* Kalon da stourm bete mervel
* Vid enor o bro Breiz-Izel.
* Me eo luskeller Breiz-Izel :
* Pa deu an Ankou d’o gervel
* Pel diouz kement o deus karet,
* Pa n’hellont beañ douaret,
* Me bak an diveza liñsel
* En dro da vibien Breiz-Izel.
* II
* Me eo diwaller Breiz-Izel :
* Me lak dibaouez da zevel
* Temz d’he douar, pesked d’he zud,
* Kant mil téñzor, kant mil burzud ;
* Me zalc’h atao dindan zîell
* Pinvidigeziou Breiz-Izel.
* Me eo diwaller Breiz-Izel :
* Tro-war-dro d’hec’h ôchou zantel
* Stignet ganin va gouriz dour,
* Me vir êr yac’hus ha kledour ;
* Na kléñved, na gwall, na brezel
* Na deu dre vôr war Vreiz-Izel.
* Me eo diwaller Breiz-Izel
* Keit ha m’hell tizout va skoazel ;
* N’on ket, siouaz ! vid he diwall
* Eus tu zav-heol, eus tu Bro-c’hall ;
* Dre eno tec’h meur a vugel
* Kuit digant e vamm Breiz-Izel.
* Me eo diwaller Breiz-Izel ;
* Met, ma tigouefê d’ei mervel,
* Deût he mibien d’he dilezel
* Hag he brezoneg da devel,
* Me c’holofê gant va mantell
* An douar zakr bet Breiz-Izel.
* Hag ar môr braz a zalc’h gant e vouez don garo,
* Da zon d’ar Vrezoned zo chomet en o bro.
# M’am bije bet krayon…

Oberennoù damheñvel pe handelvoù all zo ivez, gwelout M’am bije bet crayon‎ ha Mar mije bet.
| ◄ Mari | M’am bije bet krayon… | Kloarek Kerdanguy ► |
* M’am bije bet krayon, pluen, liou ha paper,
* Me ’gompozje eur zon da dremen an amzer,
* Me ’gompozje eur zon da dremen an amzer.
TRADUCTION. — Si j’avais eu crayon, plume, encre et papier, — J’aurais composé une chanson pour passer le temps (bis).
Chanté par Maria Raoul, Port-Blanc.
Chanté Par Marie-Cinthe Toulouzan, Port-Blanc.
Chanté par Marie-Louise Calas, Trégonneau. Phono Y. le Moal.
N. B. — j’ai cru devoir publier ces trois mélodies, malgré leur analogie frappante et leur probable identité d’origine, en raison de leur différence de modes. La première est en hypolocrien (gamme de ré sans accidents), la seconde en hypodorien (la), la troisième en hypophrygien (sol). Ainsi le même thème, en changeant de bouche, a changé de mode.
* Mar mije bet eun tam paper gwen,
* Eur banac’h liou hag eur bluen,
* Me mije gret eur ganaouen
* A ve manifik da gana,
* A ve manifik da gana,
* En asamble pa zeui an ha.
TRADUCTION. — Si j’avais un peu de papier blanc, — Une goutte d’encre et une plume, — J’aurais fait une chanson — Qui eût été magnifique à chanter, (bis) — A l’assemblée, quand viendra l’été.
Chanté par M. François Jaffrennou, Carnoet.
# M’ho kar Gwerc’hez

Oberennoù damheñvel pe handelvoù all zo ivez, gwelout M’ho kar, Gwerc’hes.
| ◄ O ma Jezuz, na pegen kaer | M’ho kar Gwerc’hez | A-vihanik em eus karet ► |
* Mari, ma Itron ma c’harantez,
* Renit em c’halon ha bemnoz ha bemdez
* Renit em c’halon ha bemnoz ha bemdez.
* M’ho kar Gwerc’hez hag ho karout ma Itron
* ’vel ma Salver fell d’in diouz ma gwella
* M’ho kar Gwerc’hez ha bepred ’kreiz ma c’halon
* Goude Jezuz c’houi a vo ar genta.
* M’ho kar, Gwerc’hez, rak me ’glev war ar C’halvar :
* Ar Groaz hoc’h eus glebiet gant ho taerou
* O lavarout : Ar Werc’hez ivez da gar,
* Pa ro he Mab evit da bec’hejou.
* M’ho kar, Gwerc’hez, ha ganeoc’h ez oun karet,
* Ho karantez, ganti ’vin bepred krenv ;
* Nag a c’hrasou dre ho taouarn binniget
* D’an neb ho kar a ziskenn eus an Nenv !
* M’ho kar, Gwerc’hez, pet gwech dirak hoc’h aoter,
* N’em eus ket me kontet d’eoc’h ma foaniou ?
* C’houi ’roe d’in nerz ha fizians, Mamm dener !
* Mari, ma Mamm, c’houi sec’he ma daerou !
* M’ho kar Gwerc’hez, hag evit ma vin karet
* En holl amzer, ganeoc’h c’houi muioc’h-mui,
* Me a viro ma ene ouz ar pec’hed
* Ha ne garin nemet Jezuz ha c’houi.
Miz Mari an Ao. Cabec.
# M’hoc’h ador Mabig Jezuz

| ◄ Pe trouz war an douar | M’hoc’h ador Mabig Jezuz | Bethleem ar gêr vihanig (Gouel ar Rouaned) ► |
Ni hoc’h ador, Mabig Jezuz, Mabig dous ha karantezus, Doue meurbet madelezus.
Mabig Jezuz, e-kreiz an noz C’houi a zilez ar Baradoz ’Vit dont en hon touez henoz.
Mabig Jezuz, Doue-bugel. Ra vezo klouar an Avel, En noz-man en dro d’ho kavel.
Mabig Jezuz, dre an menvou, Aelez a gan d’eoc’h kantigou Perak glevan me ho klemmou ?
Mabig Jezuz, me oar ervad Perak e ouel ho taoulagad : Hon fec’hed ’ra d’eoc’h kalonad.
Mabig Jezuz, evit bepred, O ! me a dro kein d’ar pec’hed, Ma c’halon d’eoc’h zo gounezet.
Mabig Jezuz, war ma daoulin Dirazoc’h beteg ar mintin, D’ho pedi henoz e chomin
Mabig Jezuz, hed ma buhez, Me a veulo ho madelez : Ra varvin en ho karantez !
# M’am bije bet crayon

Oberennoù damheñvel pe handelvoù all zo ivez, gwelout M’am bije bet krayon….
| ◄ Mari | M’am bije bet crayon | Cloarec Kertanguy ► |
M’am bije bet crayon, pluen, liou ha paper, Me ’gomposje eur zon, da dremen an amzer ;
Me ’gomposje eur zon d’in ha d’am mestrès coant, Deus plantet em c’halon eur fleuren a dourmant.
Me a wel ma mestrès ’n he jardin retiret, Beuzet en he dêlo, o planta tri boket ;
O planta tri boket euz ar c’hêra fleurio, D’ober he c’hurunen, eun de a erruo ;
Hac o planta tri all euz a fleurio newe ’Wit ober ma hini, na da dri de goude.
Me a wel ma mestrès indan eul loreen, Imach ar grucifi ganthi en he c’herc’hen,
Imach ar grucifi ganthi en he c’herc’hen ; Ober a ra d’in zin da vonet ’n hi c’hichen.
— N’eo ket c’hui, ma mestrès, ho poa lavaret d’in Da bemp bloa war-n-ugent ’teujac’h d’am dimezi ?
Da bemp bloa war-n-ugent ’teujac’h d’am dimezi, Ha pa grocjac’h ’n ho c’huec’h teujac’h d’am eureuji ?
— Ma vijec’h en Paris procuror pe noter, ’N deujac’h ket da zellet euz eur plac’h ken dister.
— Ma vijen en Paris, emperor pe roue, Ha c’hui, ma mestrès coant, o clasc bara bemde,
’Teufen d’oc’h eureuji gant eur gwir garante. — Ma zud ’zo erru coz hac en cadusite,
 Hac a vefent rouinet ma hafen digant-he ; N’eo ket just timêfen eneb d’ho bolante.
 — Na, ma mestrezic coant, d’in-me ’ta lavaret, Goude maro ho tud, na da betra ’c’h efet?
 — M’ am bije bet mado, ’vel ziouas ! n’am eus ket A vije d’ar gouant a c’hoantefen monet.
 — Na mar eo da gouant a teziret monet, Me ho craï leanes er gouant ma kerfet ;
 Me ho craï leanes indan eun habit wenn, Hac a iel da velec indan eur zoudanen...
 Ec’h an c’hoas eur veach bete ti ma mestrès Ha pa golfen ma foan, grêt am eus aliès.
 Bet on ’n ti ma mestrès, bete dor he c’halon, N’am eus cavet netra a gonzolasion ;
 Nemel eur galon trist hac en captivitè Na ve ’n ti ma mestrès, pa ’c’h an-me ’n hi bete.
 Coulzcoude ’c’h hellan-me gant gwirion lavaret Am eus bet grêt al lez da fleuren ar merc’hed ;
 Am eus bet grêt al lez, hep meprizout hini, Na gafin ket he far dre lec’h ma tremenin.
# M’ho kar, Gwerc’hes

Oberennoù damheñvel pe handelvoù all zo ivez, gwelout M’ho kar Gwerc’hez.
| ◄ O ma Jezus pegen dous e | M’ho kar, Gwerc’hes | Kentan komjou a deskis ► |
1. M’ho kar, Gwerc’hes, hag a dezir ho karet Evel ma re ma Zalver er bed-man ; M’ho kar, Gwerc’hes, ebars ma c’halon bepret, Goude Jezus, d’ac’h vo ar plas kentan,
Diskan. Mari, ma Itron, Ma c’harante, Renet em c’halon hag en noz hag en de !
2. M’ho kar, Gwerc’hes, rak me glev war ar C’halvar Ar Groaz ec’h euz glebet gant ho taërou O laret d’in : Ar Werc’hes ive da gar, Pa ro he Mab evit da bec’hejou.
3. M’ho kar, Gwerc’hes, ha genac’h ez on karet, Pebes eurvad, pebes tensor d’in-me ! Nag a c’hrasou dre ho taouarn beniget D’an neb ho kar a zisken euz an Ee ?
4. M’ho kar, Gwerc’hes, lies dirag hoc’h oter, D’ac’h ma c’halon a gontas he foaniou ; C’houi roe d’in ners ha fians, Mam dener, Mari, ma Mam, c’houi zec’he ma daerou !
5. M’ho kar, Gwerc’hes, hag evit ma vin karet Em ol amzer, genac’h-hu mui-ouz-mui, Me a viro ma ine kez a bec’het, Ha na garin nemet Jezus ha c’houi.
Miz Mari an O. Cabec.
# M’hoc’h ador gant doujans

Oberennoù damheñvel pe handelvoù all zo ivez, gwelout M’oc’h ador gant doujans.
| ◄ Ofromp d’an Env | M’hoc’h ador gant doujans (Adoro te) | Me ho salud, Korf ► |
* M’hoc’h ador gant doujans, o Doue kuzet,
* A chom aman gwir-mad en Hosti zakret ;
* Ol, d’anzav ho prezans e pleg ma c’halon,
* Hep gortoz kompren eur mister zo ken don.
* Lagad, dorn ha genou a fazi aman,
* Mes, dal m’ec’h euz komzet, me gred hep krenan :
* Penoz na gredfen ket lavar Mab-Doue ?
* Gwiroc’h vit e goms n’euz ket eur wirione.
* Er Groaz enem guzec’h vel Doue hepken ;
* Aman ez oc’h kuzet vel Doue ha den :
* C’houi, ma Zalver Jezuz, c’houi eo koulskoude,
* Ha gant feiz al Laer-mad ho pedan ive !
* Gouliou ho korf zakr Thomas o gwele ;
* Heb gwelet me ho kalv ma Mest, ma Doue :
* Gret ma kresko en-on ar greden bemde,
* Kouls hag an esperans, hag ar garante.
* Hosti, a zigas zonj euz maro Jezus,
* Bara bev an ine, boed dous ha magus,
* Bezet c’houi ma bevans, ha gret d’am speret
* Kavet enoc’h blaz vad, blaz Doue bepret !
* Pellikan truezus, ma Zad, ma Otrou,
* Am goalc’het en ho koad euz ma fec’hejou :
* Eur strink hepken a hel goalc’hi an ol bed,
* A gement torfet a zo hag a zo bet !
* O Jezuz, d’am zellou breman goloet,
* Plijet terri ar c’hoant am euz d’ho kwelet
* Azeet war ho tron e lein an Envou,
* Evel m’ho kwel eno ar zent hon tadou. Amen.
# M’ho ped, Kroadur zantel

| ◄ Pa voe ganet Jezus hon Zalver... Gloria ! | M’ho ped, Kroadur zantel | Diskenet euz an Envou, sperejou ► |
1. M’ho ped, Kroadur zantel, List ac’hanon. E kichen ho kavel, Tost d’ho kalon : Diragoc’h me ive Pel euz ar brud, me garfe Stoui bars er c’hraou-ze, Kreiz an noz don.
Diskan. Nouël d’ac’h, Mabik-Jezus, En Env hag en douar : D’ac’h, ha d’ho Mam druezus, Nouël dre-ol ha gloar !
2. Gant an daou aneval Enem gave Drenv ho kein tal-ha-tal En o gourvo, Ha mesk ar bastoret, Gant an ele ambrouget, Me ’mije ’nem blijet E gwirione.
3. War ar plouz e skuillec’h Daerou c’houero Enomp ni pa zonjec’h Hag en ho pro : Gwelet a rec’h a bel Hon ol bec’hejou marvel, Hag ar Groaz o sevel De ho maro !
4. O Jozep, O Mari, Lavaret d’in Penos hen adori War ma daoulin ; Ha penos e tlean Digol erfad anezan Euz e daerou kentan, Tre ma vevin.
K. G.
# M’hou salud, croaidur douç

| ◄ Petra zou enta a nehué | M’hou salud, croaidur douç | O me Jesus, me ol vad ► |
* M’hou salud, croaidur douç,
* Én ul léh peur gannet,
* M’hou ç’hanàu ar er plous
* Aveit Salvér er bed.
* Dischen e hret izel
* Eid hur salvein
* Ah ! d’emb-é bout fidel
* D’hou ç’adorein.
* N’en d’oh meit ur hroaidur
* Pe za d’emb hou sellet ;
* Mæs er fé hun assur
* É oh un Doué parfæt,
* Guet en Tad éternel,
* Doué ol-buissant,
* Guet er Sperèd-Santel
* Ingalemant.
* Adoramb ol assambl
* Ur hroaidur Doué ha dén,
* E zisco en exampl
* Ag er péh e ordren ;
* O cadoër admirabl
* Hur gùir doctor ;
* O croaidur amiabl,
* Ni hou ç’ador.
* Un of zou hou cadoër
* Eit predèg d’emb perpet
* Disprisein er faus gloër,
* Pratiq er batianted,
* Peuranté, aboeissanç,
* Humilité,
* Pligein dré bréféranç
* Perpet de Zoué.
* Péh ur bonheur hiniw
* Eid omb én hur misér !
* Deit-oh, ô croaidur criw,
* D’hur goarn doh Lucifér,
* D’hun tennein a sclavaj
* É liameu,
* De reparein dommaj
* Hur péhèdeu.
* O croaidur adorabl !
* Astennet, ni hou pèd,
* Hou teorn secourabl,
* Eid hun dihuen ér bed
* Doh ardeu Lucifér,
* Doh er péhèd,
* Rac é omb én dangér
* A goéh perpet.
* Hui e gassas un Æl
* De vugulion suéhet,
* Aveit doug er guevel
* Penaus é oé gannet ;
* Ind e zas ol a bêl
* Queti-quetan,
* Eid offrein d’oh espres
* Ou mad gùellan.
* O eurus préféranç,
* Avid omb ol tud peur,
* E ra d’em assuranç,
* Ne glasqué quet en eur,
* Ne glasqué meit omb-ni.
* Eid ol madeu,
* Ni e offr a zevri
* Hur haloneu.
* Recueil Pourchasse.
# Alanig al Louarn

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Gant Yann Gere :
Gant Yann-Vari Perrot :
Gwelout ivez :
# Alhue en eurusted

Oberennoù damheñvel pe handelvoù all zo ivez, gwelout Alc’houez an eurusted.
| ◄ Me oen bihan | Alhue en eurusted |
* 1
* A pe oen é me zrihueh vlé,
* Plahig hemb avisted,
* E oé bet rein t’ein un alhué,
* Alhué en eurusted.
* 2
* Ha chetu me oeit tre er vro,
* E men dorn an alhue,
* Eit klaskeien er bed tro a tro,
* Dor kaer er leuine.
* 3
* Ar en hent hir e helien,
* Pel d’oh bro en Arvor,
* Ag en en eurusted e glasken,
* Ne gavèn ket an nor.
* 4
* Splannein e hras men brouite,
* Er palezieu kaeran,
* Mès ol en eur streuvet enné,
* Ne dorre ket men nan.
* 5
* « Laret d’ein, me tuchentil vat,
* « D’emen e vou rekis
* « Ridek, eit ma hellein tanhoat
* « Huné me Iaouankis ?
* 1
* Pa oan em zriouec’hvet bloavez,
* Plac’hig hep nec’h ebet,
* E voe roet d’in eun alc’houez,
* Alc’houez an eurusted.
* 2
* Ha setu me aet dre ar vro,
* E va dourn an alc’houez,
* Evit klask er bed tro ha tro,
* Dor gaer al levenez.
* 3
* War an hent bras hir a heulien,
* Pell diouz bro an Arvor,
* Eus an eurusted a glasken,
* Ne gaven ket an nor.
* 4
* Skedet he deus va braoentez,
* En tiez alaouret,
* Met va naon gant o holl danvez,
* Biskoaz n’eo bet torret.
* 5
* Livirit d’in, tud chentil vat,
* E pelec’h ’vo rekiz
* Redek ’vit ma c’hellin tanvaat
* Hunvre va yaouankiz.
* 6
* « Plahig iouank, p’er haveet
* « Kuhet get er gué bras,
* « Mamen en dar e vou hesket
* « En hou teulagad glas ».
* 7
* Chetu me, eun dé, digoèhet
* Get sam er gohoni,
* E tal eun ti hanter koehet,
* Dilausket ha gouli.
* 8
* Get en alhue me zigoras
* Dor an tiig hemb toen
* Hag ar en ueled me huelas
* Leh me havelig guen.
* 9
* Me hanauas me zi a ben,
* Ennon em ès kresket,
* Ennon, me mam, ar è barlen,
* En dès me luchennet.
* 10
* Koehet é me zi tamm ha tamm,
* Me eurusted eùé.
* En eurusted ha ti me mam
* En dès er memb alhue.
* 6
* P’her c’havoc’h, tost da benn ar bed,
* Kuzet gant ar gwez bras,
* Mammenn an daerou ’vo hesket,
* En ho taoulagad glas.
* 7
* Setu me, eun deiz, digouezet,
* Kroummet gand ar gozni,
* E tal eun ti, hanter gouezet,
* Goloet a ginvi.
* 8
* Gant an alc’houez e tigoris
* Dor an ti hep toenn,
* Ha war an oaled e welis
* Lec’h va c’havelig gwenn.
* 9
* Anaout a ris va zi a-benn,
* Ennan em eus kresket,
* Ennan, va mamm, war he barlenn,
* He deus va luskellet.
* 10
* Kouezet eo va zi tamm ha tamm,
* Va eurusted ivez.
* An eurusted ha ti va mamm
* N’o deus met eun alc’houez !
J. Le Maréchal.
# Ali (Almanak 1872)

| ◄ Ar re a oar lenn | Ali | ► |
Na eûz ket a welloc’h embannou (annonces), dreist holl evit ann dud diwar ar meaz, eget a re a ve lakêt en un almanak ; ar re-ze a chom epad ar bloaz en ti, indann dorn pep hini, hag a ve kavet d’oc’htu, pa ve ezomm.
Ann dud ho defo c’hoant da lakâd embannou en Almanak Breiz-Izel evit ar bloaz 1873, a zo pedet da skriva, a-raok ann de kenta a viz Du 1873, d’ann otro Gadreau, imprimeur, streat ar Ramp, 55, en Brest.
Un embann a ur bazenn pen-da-benn a gousto pemp skoed (15 fr.)
Un embann a un hanter pazenn, — daou skoed eiz real (8 fr.)
Pedi a reomp ive ar Meariou, pe ann dud all a gavfe faziou (des erreurs) en hon Almanak diwarbenn ar foariou, ar marc’hajou pe un dra all bennag, da skriva d’imp (M. Gadreau, Imprimeur, rue de la Rampe, 55, à Brest), hag ar bloaz da zont a refomp welloc’h.
En timbr-post a vezo gallet paea ann embannou.
# Alan Baro-Reustlet

| ◄ Nomenoe | Alan Baro-Reustlet | Emgann ar Releg ► |
* En tenvalder ’losker kadarnded hon Breudeur,
* A harpas mab-bihan kont Gwened, Alan-Veur,
* Pa zouaras aman da ziframma hon Bro
* Diouz yeo al laeron-vor, an Normaned garo.
* Met ni holl, Bretoned, saludomp o envor ;
* Rak, izel hag uhel, ez oant tud a enor,
* Truezus d’ar gwalleur, kalonek e pep giz,
* Ha, pe vern o hano, gwir Gelted, gwir Vreiziz !
* Ar walen ar gwasa war Vreiz a oa kouezet ;
* Gwel’t a rêr en aochou ar bagou dilezet ;
* Er c’hêriou an tïez serret, didan, goullo ;
* Ar venec’h o kuitât o mousteriou affo ;
* Ar c’houerien o c’hounit ar menez, ar c’hoajou ;
* An tan-gwall o tevi mereuriou, ilizou :
* A1 loened dianket er porziou o vlejal,
* War treuziou an doriou ar chas keiz o yudal.
* Kement a zismantrou war Arvor a rene
* Ma rankas he leuskel Matudoe, he roue.
* Amzer a dremenas. Siouaz, pebez diroll !
* Meur a hini ’varne ’z oa sonet eur hon c’holl.
* Penaos savetei Breiz ? E-barz e abati
* Kêrig Landevenneg, eur beleg ’n eur bedi
* Dirag ar gwastadur en-dro d’ezan ledet.
* Test da zic’halloudez e genvroïz flastret,
* A lare na gavjed d’ar stad-ze ken termen
* Met ’n hon nerz hon-unan, hag e Doue hepken !…
* Deus Bro-Zaoz e c’halvas mab-bihan ar roue,
* ’N hini ’n doa argaset kentoc’h gant e gleze
* Paotred an Hanternoz. War ger manac’h Arvor,
* Alan Baro-reustlet a zavas en dounvor.
* Heb aon rag ar garreg, eün war-zu ar C’hreiste,
* Dipleget o goueliou, al listri a rede,
* Wano, moarvat, ez oa ouspenn eur merdead
* E spered entanet gant ar c’hoant d’ober mad,
* Da deurel prim er-maez eur rumm-tud digristen
* A labeze o Bro, ’voe gwerc’hez betek-hen.
* ’Vel-se, pa dostaont da riblou teven Dol,
* E tiskennont en aod, evel eun avel-foll,
* ’Vit koueza hebdale, da boent eur pred eured,
* War an enebourien a c’houient dizarmet.
* An Normaned mezo a voe lakaet a blad :
* Er palud, tro-war-dro, redek a rae ar gwad.
* E Sant-Brieg, Naoned, goude emgannou taer,
* Hon re-ni a jomas e kalon an diou gêr.
* Neuze, al laeron-vor a bella spouronet,
* Hag o tiskenn al « Loar » e c’heller o gwelet.
* An deveziou war-lerc’h, e pep kêr, e bro-Vreiz,
* Ar poblou diboaniet a veule en o c’hreiz
* Daou zen ha daou hano hiviziken staget :
* Abad Landevenneg, Alan Baro-Reustlet !
# Alan al Louarn

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Alan-al-Louarn (1846)
* Alan-al-Louarn (1867)
* Alan-al-Louarn (1883)
Gwelout ivez :
# Alc’houez an eurusted

Oberennoù damheñvel pe handelvoù all zo ivez, gwelout Alhue en eurusted.
| ◄ Va zi bihan | Alc’houez an eurusted | Paotr e c’halleg plat ► |
| E voe roet d’in eun alc’houez, Alc’houez an eurusted. | $\left.{\begin{matrix}\\\\\end{matrix}}\right\$ | (2 w.) |
J. Le Maréchal.
# Ali Spered Doue

| ◄ Kroaz Jesus | Ali Spered Doue | Heul Jesus ► |
"Deutu ganeme"
* 2.
* Deuz brema eta, Spered Santel,
* Da rei demp-ni anaoudegez
* Ma heulfomp bemdez an Aviel,
* A galoun vad ha gant furnez.
* El lezen zantel ze a Zoue
* Hon c’helon mad a ze da ze.
* 3.
* Ia, Jesus Krist, hon gwir Zalver,
* Deus da ren var hon c’halounou
* Evit-ma tilezo peb pec’her
* He fallentez, he holl drougiou,
* Ha ma vezo ’n holl purifiet
* Gant gwad ar Zalver beniget.